**LĒMUMS**

LIEPĀJĀ

|  |  |  |  |  |
| --- | --- | --- | --- | --- |
| 2020.gada 20.februārī | | | Nr.48/3  (prot. Nr.3, 12.§) | Nr.233 |
| Par Latvāņa izplatības ierobežošanas  pasākumu plānu 2020.-2025.gadam |

Lai nodrošinātu invazīvās augu sugas, Sosnovska latvāņa (turpmāk - latvānis), izplatības ierobežošanu dabas lieguma “Liepājas ezers” Zirgu salā un liegumam piegulošajā teritorijā saskaņā ar Augu aizsardzības likuma 18.1 panta trešo daļu un sestās daļas 1.punktu, pamatojoties uz Ministru kabineta 2008.gada 14.jūlija noteikumu Nr.559 “Invazīvo augu sugas - Sosnovska latvāņa - izplatības ierobežošanas noteikumi” 12.punktu, Dabas aizsardzības pārvaldes 2019.gada 17.oktobra lēmumu Nr.3.15/5617/2019-N un Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” RP (2.1.) “Videi draudzīga pilsētas apsaimniekošana un dzīvesveids” rīcību 2.1.2(2) “Apsaimniekot Liepājas ezeru saskaņā ar dabas aizsardzības plānu”, likuma “Par pašvaldībām” 21.panta pirmo daļu un izskatot Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2) un pastāvīgās Finanšu komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Apstiprināt Latvāņa izplatības ierobežošanas pasākumu plānu (turpmāk - Plāns) 2020.-2025.gadam (pielikumā).

2. Plāna īstenošanai nepieciešamo finansējumu 6500,00 EUR (seši tūkstoši pieci simti euro) katru gadu paredzēt no Liepājas pilsētas pašvaldības Vides aizsardzības fonda budžeta līdzekļiem.

3. Noteikt, ka Plāna īstenošanai nepieciešamais Liepājas pilsētas pašvaldības finansējums var tikt precizēts pēc publiskā iepirkuma rezultātiem un līguma noslēgšanas.

4. Atbildīgo par Plāna ieviešanu noteikt Liepājas pilsētas pašvaldības iestādes “Liepājas pilsētas pašvaldības administrācija” Vides nodaļas vadītāju.

5. Liepājas pilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |  |  |
| --- | --- | --- | --- |
| DOMES PRIEKŠSĒDĒTĀJS | | Jānis VILNĪTIS | |
| Nosūtāms: | Izpilddirektora vietniekam (būvniecības jautājumos), Finanšu pārvaldei, Vides, veselības un sabiedrības līdzdalības daļai, Komunālajai pārvaldei, oficiālajam izdevumam “Latvijas Vēstnesis” | |